armvectores/hy_wikipedia_2023 huggingface dataset:
Ռուս-իրաքյան հարաբերություններ

Ռուս-իրաքյան հարաբերություններ (ռուս.՝ Российско-иракские отношения), դիվանագիտական հարաբերությունները Ռուսաստանի Դաշնության և Իրաքի Հանրապետության միջև։


== Պատմություն ==

Դիվանագիտական հարաբերությունները հաստատվել են Խորհրդային Միության ժամանակաշրջանում՝ 1941 թ. մայիսին, խզվել են 1955 թ. և վերականգնվել 1958 թ. հուլիսին՝ Իրաքի Հանրապետության հռչակումից հետո։ Ստորագրվել են առևտրական 1958, տնտեսական և տեխնիկական, մշակութային համագործակցության 1959, օդային հաղորդակցության 1962, Իրաքին մեքենաներ ու սարքավորում մատակարարելու 1966 թ. և 1967 թ. արձանագրություններ), Իրաքի նավթարդյունահանման արտադրության զարգացմանը աջակցելու 1969, անասնապահական և տեխնիկական համագործակցության հետագա զարգացման 1971 են համաձայնագրեր։ 1972 թ. «բարեկամության և համագործակցության» պայմանագրում կողմերը հաստատեցին իրենց ժողովուրդների սոցիալտնտական նվաճումները պահպանելու և զարգացնելու ձգտումը։ Նոր համաձայնագրեր կնքվեցին Իրաքում ջերմաէլեկտրակայանների, ցեմենտի գործարանի շինարարությանն աջակցելու, ատոմային էներգիան խաղաղ նպատակներով օգտագործելու (1975), առևտուրը զարգացնելու (1981) վերաբերյալ։
Ռոտ-Վայս (ֆուտբոլային ակումբ, Ալեն)

Ռոտ-Վայս Ալեն (գեր.՝ Rot Weiss Ahlen), գերմանական ֆուտբոլային ակումբ Ալեն քաղաքից։ 2010-2011 մրցաշրջանում հանդես է եկել 3-րդ Բունդեսլիգայում։


== Ակումբի պատմությունը ==
Ակումբը հիմնադրվել է XX դարի սկզբին՝ հանքափորների կողմից։ 1917 թվականին Freie Sportclub Union (FSCU) Ahlen միությունը ստեղծեց մի ակումբ, որը դարձավ իր տարածաշրջանի ամենալավ ակումբներից մեկը։ Նացիստական Գերմանիայի ծաղկման ժամանակ թիմը լուծարվեց քաղաքական նկատառումներից ելնելով։ Նոր ակումբը՝ Գերմանիա Ալենը, ստեղծվել է 1933 թվականին։ Թիմը միացրել են տեղական մյուս ակումբի՝ Վակեր Ալենի հետ, որպեսզի ստեղծվի քաղաքային սպորտային հզոր ասոցացիա։


== Ձեռքբերումներ ==
Bezirksliga Westfalen-ի չեմպիոն։ 1993
Landesliga Westfalen-ի չեմպիոն։ 1994
Verbandsliga Westfalen Nordost-ի չեմպիոն։ 1995
Oberliga Westfalen-ի չեմպիոն։ 1996


== Հայտնի խաղացողներ ==
 Սաշա Կիրշտայն
 Մարկո Ռոյս
 Կևին Գրոսկրոյց


== Արտաքին հղումներ ==
Ակումբի պաշտոնական կայք
Հովիկ Հայրապետյան

Հովիկ Հայրապետյան (ծնվ.` 1990, փետրվարի 15, Ստեփանակերտ, Արցախի Հանրապետություն), հայ շախմատիստ, շախմատի մարզիչ, գրոսմայստեր (2013)։


== Կենսագրություն ==
Հովիկ Հայրապետյանը շախմատ խաղալ սկսել է 7 տարեկանում։ Մեկ տարի անց լրացրել է առաջին կարգը։ 
Բազմիցս մասնակցել է Հայաստանի տարբեր տարիքային խմբերի պատանեկան առաջնություններին։ 2000 թվականին 3-րդ տեղն է զբաղեցրել մինչև 10 տարեկանների Հայաստանի առաջնությունում։ 2002 թվականին 3-րդն է եղել մինչև 12 տարեկանների, իսկ 2004-ին` մինչև 14 տարեկանների պատանեկան առաջնություններում։

2003 և 2004 թթ. դարձել է Արցախի Հանրապետության չեմպիոն։
2005 թ. Հենրիկ Գասպարյանի 95-ամյակին նվիրված 18 տարեկանների մրցաշարում գրավել է 2-րդ հորիզոնականը։
2006, 2007 և 2008 թվականներին՝ Հայաստանի պատանիների փոխչեմպիոն։ 2007 թ. 2-րդն է եղել «Ջերմուկ-2007» մինչև 18 տարեկանների միջազգային մրցաշարում։
2012-ին 2-րդ տեղն է զբաղեցրել Անդրանիկ Մարգարյանի հուշամրցաշարում։ Նույն թվականին հաղթել է Հայաստանի 73-րդ առաջնության 1-ին խմբի մրցաշարում։
2014-ին 3-րդ տեղն է զբաղեցրել Անդրանիկ Մարգարյանի հուշամրցաշարում։
ՖԻԴԵ-ի վարպետ է 2010 թվականից, միջազգային վարպետ` 2011-ից, գրոսմայստեր` 2013-ից։
Անհատական վարկանիշի առավելագույն ցուցանիշին հասել է 2017 թվականի ապրիլին (2517)։
Շախմատիստի կարիերային զուգահեռ զբաղվում է մարզչական գործունեությամբ` դասավանդելով Երևանի շախմատի բարձրագույն վարպետության դպրոցում։


== Վարկանիշի փոփոխության գրաֆիկ ==


== Ծանոթագրություններ ==


== Արտաքին հղումներ ==
Հովիկ Հայրապետյանի անձնական քարտը ՖԻԴԵ-ի կայքում (անգլ.)
Հովիկ Հայրապետյանի պարտիաները (անգլ.)
Հովիկ Հայրապետյանի անձնական քարտը 365chess.com կայքում
Ռոտերեմ

Ռոտերեմ (անգլ.՝ Rotherham), խոշոր քաղաք Հարավային Յորքշիրում, Անգլիա, գտնվում է Դոն գետի ափին։ Քաղաքում և նրա համայնքներում բնակվում է շուրջ 257 հազար մարդ (2011). Ռոտերեմը գտնվում է 10 կմ հեռավորության վրա Շեֆիլդի կենտրոնից և մտնում է Շեֆիլդյան ագլոմերացիայի մեջ։


== Պատմություն ==
Քաղաքը հիմնվել է միջին դարերի սկզբին։ Անունը ծագում է հին անգլիական hām (տուն, կալվածք) և Rother գետի անվանումներից։ Քաղաքը հիմնվել է որպես սաքսոնական առևտրային քաղաք Դոն գետի ափին։
Սաքսոնյան ժամանակաշրջանի ավարտին Ռոտերեմը մեծ հավաքի կենտրոն էր, որ տեղակայված էր գետի երկու կողմերում։
1480-ականներին Յորքյան արքեպիսկոպոս ՝ Thomas Rotherham, որ ծագում էր այս քաղաքից, համառեց The College of Jesus քոլեջի կառուցմանը։ Այստեղ ուսուցանվում էր թեոլոգիա, երգ, քերականություն, գիր։ Քոլեջն ավերվել է 16-րդ դարի կեսերին։
Հռոմեական ժամանակներից քաղաքը զբաղվում էր երկաթի մշակմամբ։ Տեղական երկաթը և պողպատը գնահատվում էին որպես բարձրորակ մետաղներ։ Օրինակ, այստեղ պատրաստում են նավարկման համար գործիքներ, այդ թվում և HMS Victory-ի համար։ Երկաթի արդյունաբերությունը քաղաքում պահպանվել է նաև արդյունաբերական հեղափոխությունից հետո։ 19-րդ դարի սկզբին այստեղ բացվեցին բազմաթիվ գործարաններ՝ երկաթի վերամշակման համար։ Դրանցից էին՝ Effingham Ironworks (Yates, Haywood & Co), Parkgate Ironworks և այլն։
1751 թվականից զարգանում էր ապակու արտադրությունը։ Beatson Clark & Co ընկերությունը արտահանում էր բժշկական ապակե տարաներ աշխարհի տարբեր երկրներ։
Քաղաքի ավանդական արտադրությունը ցորենից ալյուրի պատրաստումն է։
2007 թվականին քաղաքում ջրհեղեղ էր։
Նույն թվականին սկսվեց քաղաքի վերականգնման «Rotherham Renaissance» ծրագիրը։


== Բնակչություն ==


== Ծանոթագրություններ ==


== Արտաքին հղումներ ==
Rotherham Metropolitan Borough Council
Հեռագիրը (ֆիլմ, 1957)

«Հեռագիրը» (ռուս.՝ «Телеграмма»), 1957 թվականի խորհրդային կարճամետրաժ գեղարվեստական ֆիլմ, որը նկարահանել է ռեժիսոր Գեորգի Շչերբակովը Կոնստանտին Պաուստովսկու համանուն պատմվածքի մոտիվներով «Մոսֆիլմ» կինոստուդիայում։


== Սյուժե ==
1938 թվական։ Զաբորիե հեռավոր գյուղում ապրում է ռուսաց լեզվի և գրականության տարեց ուսուցչուհի Եկատերինա Պետրովնա Պոժալոստինան։  Նրա դուստրը՝ Նաստյան, ապրում և աշխատում է Լենինգրադում՝ Նկարիչների միությունում։ Մի անգամ Եկատերինա Պետրովնան նամակ է գրում դստերը՝ խնդրելով գալ, բայց Նաստյան մեծ զբաղվածության պատճառով չի գալիս մոր մոտ։
Մի անգամ գյուղացի ծերունի Տիխոնը, որը հոգ է տանում ծանր հիվանդ Եկատերինա Պետրովնայի մասի, Նաստյային հեռագիր է ուղարկում, որտեղ ասվում է, որ տարեց ուսուցչուհին մահանում է։ Նաստյան անմիջապես մեկնում է Զաբորիե։ Տիխոնը գնում է փոստ և գրում է Նաստյայի անունից հեռագիր է ուղարկում Եկատերինա Պետրովնային, բայց կինը անմիջապես գլխի է ընկնում, որ հեռագիրն իր դուստրը չի գրել։
Նաստյան ուշ է գալիս գյուղ. տարեց ուսուցչուհին արդեն մահացել էր։


== Դերերում ==
Վերա Պոպովա – Եկատերինա Պետրովնա Պոժալոստինա, թոշակի անցած ռուսաց լեզվի և գրականության ուսուցչուհի
Լիդիա Սմիրնովա – Անաստասիա Սեմյոնովնա Նիկոլաևա (Նաստյա), Եկատերինա Պետրովնայի դուստրը
Նիկոլայ Սերգեև – Տիխոն Իվանովիչ
Գենադի Յուխտին – Տիմոֆեև, քանդակագործ
Նինա Գուլյաևա – Մանյուշկա
Ալլա Բուդնիցկայա – Նաստյան պատանեկան տարիներին (լուսագրերում նշված չէ)
Սվետլանա Կոնովալովա – գյուղական բժիշկ (լուսագրերում նշված չէ)
Անատոլի Չեմոդուրով – Վասիլի Իվանովիչ, փոստի ղեկավար (լուսագրերում նշված չէ)
Մարգարիտա Ժարովա – կին փոստում (լուսագրերում նշված չէ)
Ելենա Մաքսիմովա – հավաքարար ցուցահանդեսում (լուսագրերում նշված չէ)


== Ծանոթագրություններ ==
Աշանօղլի

Աշանօղլի, լեռներ Հայկական Պար լեռնաշղթայում, նրա կենտրոնական հատվածում։ Ձգվում է զուգահեռականի ուղղությամբ։


== Ծանոթագրություններ ==
Ալեքսանդր Ղազբեգի

Ալեքսանդր Ղազբեգի (վրաց.՝ ალექსანდრე ყაზბეგი, հունվարի 20, 1848(1848-01-20), Ստեփանծմինդա, Թիֆլիսի նահանգ, Ռուսական կայսրություն - դեկտեմբերի 22, 1893(1893-12-22), Թիֆլիս, Թիֆլիսի նահանգ, Ռուսական կայսրություն), վրացի գրող։


== Կենսագրություն ==

Ծնվել է Դորիի նահանգի կառավարչի ընտանիքում։ Հոր մահից հետո վարել է կալվածատիրական մեծ տնտեսությունը, գյուղացիներին ազատել է հարկերից, հրաժարվել իշխող ֆեոդալի իր դիրքերից և 7 տարի հովվություն է արել սարերում։ 1879 թվականից ապրել է Թիֆլիսում, աշխատել «Դրոեբա» թերթում, որտեղ 1881 թվականին տպագրել է իր «էլգուջա» վեպը՝ պատկերելով պատվի ու ազատության համար մարտնչող լեռնցիների։ Վեպի առանձին հրատարակության տպաքանակը բռնագրավել և այրել է ոստիկանությունը։ Այնուհետև լույս են տեսել Ղազգեցիի «էլիսո» (1882), «Հայրասպանը» (1882), «Ցիկո» (1883), «Թշվառը» (1884), «Զորի նահապետ Դոչա» (1884), «Հովիվը» (1885) վիպակները։ Զրկանքներն ու հետապնդումները Ղազբեգիին հասցրել են հոգեկան ծանր հիվանդության։ Մահացել է միայնության ու կարիքի մեջ։ Ղազբեգին XIX դարի վրացերեն արձակի խոշոր վարպետներից է։


== Ծանոթագրություններ ==
1382

1382 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 1382 թվականն է, 
XIV դարի 82-րդ տարին։


== Դեպքեր ==


== Ծնունդներ ==


== Մահեր ==
Պողոս Ա Սսեցի, Ամենայն Հայոց կաթողիկոս 1374-ից։ Հաջորդել է Կոստանդին Ե Սսեցուն
Ժպիտ (ֆիլմ, 1975)

«Ժպիտ» (անգլ.՝ Smile) կինոկատակերգություն, որի ռեժիսորը Մայքլ Ռիտչին է, նկարահանվել է 1975 թվականին։ Գլխավոր դերերում նկարահանվել են Բրյուս Դերնը, Բարբարա Ֆելդոնը և Ջեֆրի Լյուիսը։ Մելանի Գրիֆտի առաջին դերերից մեկը նկարահանվել է այս ֆիլմում։ Ֆիլմի պրեմիերան կայացել է 1975 թվականի հուլիսի 9-ին։


== Սյուժե ==
Սյուժեն պտտվում է մրցույթի մասնակիցների և մարդկանց, ովքեր ներգրավված են Կալիֆոռնիայի Սանտա Ռոզա քաղաքում անցկացվող «Երիտասարդ միսս Ամերիկա» մրցույթին։
Մեծ Բոբ Ֆրեյլենդերը՝ գլխավոր դատավորը, օգտագործված ավտոմեքենաների վաճառող է։ Բրենդա Դիկառլոն մրցույթի գործադիր տնօրենն է, իսկ նրա ամուսին Էնդին հարբեցող է։
Մեծ Բոբը և Բրենդան անց են կացնում «Երիտասարդ միսս Ամերիկա» մրցույթը։
Առանձին ենթաբլոկներում ֆիլմը կենտրոնանում է Էնդիի դժբախտության վրա, քանի որ նա պատրաստվում է տեղափոխվել եղբայրական հասարակության մեջ։
Ուիլսոն Շիրզը, որը արտադրող է, բախումներ է ունենում Հոլիվուդից բերված խորեոգրաֆի՝ Թոմի ֆրանսիացու հետ, ով ցինիկ և կոպիտ է։


== Դերերում ==


== Ծանոթագրություններ ==


== Արտաքին հղումներ ==
Smile(անգլ.) ֆիլմը Internet Movie Database կայքում
Smile at Rotten Tomatoes
«Smile»(անգլ.) ֆիլմը allmovie կայքում:
Բայրակ (գյուղ, Բալակլեյայի շրջան)

Անվան այլ կիրառումների համար տե՛ս՝ ԲայրակԲայրակ (ուկրաիներեն՝ Байрак), գյուղ Ուկրաինայի Խարկովի մարզի Բալակլեյայի շրջանում։ Հիմնադրվել է 1729 թվականին։
2001 թվականի տվյալներով Բայրակ գյուղում բնակվում էր 205 մարդ։ Բնակավայրը զբաղեցնում է 0,38 կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալնջըկ

Ալընջըկ, Ալընջըգ, լեռ Հայկական լեռնաշխարհում, Հայկական Տավրոսի միջին մասում։


== Ծանոթագրություններ ==
(6651) 1991 RV9

(6651) 1991 RV9, աստերոիդ աստերոիդների հիմնական գոտում։ Հայտնաբերվել է 1991 թվականի սեպտեմբերի 10-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,376917 ա. մ., առավելագույնը մոտենում է 2,2201 ա. մ. հեռավորության վրա և հեռանում 2,5337 ա. մ.։ Արեգակի շուրջ մեկ ամբողջական պտույտ է կատարում 1338,5 երկրային օրվա ընթացքում, իր ուղեծրով շարժվելով միջինում 0,268957 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,81° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6651) 1991 RV9 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Թրին վանք

Թրին վանք, վիմափոր եկեղեցի, որը գտնվում է  Մեծ Հայքի Այրարատ նահանգի  Աբեղյանք գավառում՝ ներկայիս Սարիղամիշ և Քարաքուրտ բնակավայրերի միջակայքում։


== Պատմություն ==
Տեղագրի հեղինակներից առաջինը այս հուշարձանախմբի գոյության մասին արձանագրել է Ղուկաս Ինճիճյան 1806 թվականին։ Համառոտ նկարագիր տված և վանքի անվանումը ճիշտ գուշակած մյուս այցելուն Կարսի թեմակալ Կյուրեղ վարդապետ Սրապյանն էր։
Ճշտորեն համընկնող նկարագրական տեղեկություններից զատ՝ խնդրո դարձած առարկա վանքը Թրինի հետ նույնացնելու առումով ծանրակշիռ հիմք է նաև համալիրի առնվազն կենտրոնական կառույցը՝ ութխորան եկեղեցին՝ որպես ոչ ուշ․ քան մինչև 10-րդ  դարի կեսերի ստեղծագործություն։
Հայտնի է, որ արտաքուստ բոլորաձևին մոտ, իսկ ներքուստ ութ խորան ունեցող կանգուն մնացած սակավաթիվ եկեղեցիների հորինվածքը սկիզբ է առնում 7-րդ դարից և վերջին նմուշներով եզրափակվում 11-րդ դարով։


== Ճարտարապետություն ==
Թրինի եկեղեցին համահորինվածք՝ ութխորան կառույցների շարքում վեցերորդն է․ սակայն միակն է, որ վիմափոր է։ Կառույցը չափերով զիջում է համահորինվածք բոլոր մյուս եկեղեցիներին։
Ունի մեկ մուտք՝ բացված հարավակողմից և դեպի ներս լայնացող մեկ լուսամուտ՝ բացված մյուս խորաններից՝ հատկապես հենց դրա առկայությամբ զատորոշվող ավագ խորանից։
Եկեղեցու հարդարանքի մեծ մասը միտումնավոր վնասված կամ իսպառ վերացված է։ Որպես հետքեր և մնացորդներ՝ պահպանվել են  խորանների վիմակերտ որմնախոյակներին։ Դրանք շրջանաձև կամ կիսաշրջանաձև զարդանախշերով երիզված պարզ պրոֆիլներ են։ Հարդարանքի տարր կարելի է համարել նաև մուտքի ճակատակալ հատվածում կլոր շրջանակի տակ առկա հավասարաթև խաչի քանդակը։ Սեղանատունն ունի երկու զույգ որմնասյուներին հենված և թաղակիր կամարներին խարսխված երկթեք ծածկի տակ առնված կիսաշրջանաձև թաղ։ Հարդարանքի պահպանված տարրերից հիշատակելի են 9-11-րդ դարերին բնորոշ կտրվածքով որմնախոյակները։
Դեռևս 1878 թվականին վանքի տարածքում նկատելի էին նաև միաբանական կացարանների փլատակները, իսկ արևելյան կողմում՝ խաչքարերով գերեզմանոցը։ Ներկայումս սրանցից ոչինչ չի մնացել։


== Ծանոթագրություններ ==
(6239) Մինոս

(6239) Մինոս (անգլ.՝ Minos), աստերոիդ ապոլոնի ընտանիքում։ Հայտնաբերվել է 1989 թվականի օգոստոսի 31-ին Կարոլին Շումեյկերի և Յուջին Շումեյկերի կողմից Պալոմարում։
Միջին հեռավորությունը Արեգակից կազմում է 1,151561 ա. մ., առավելագույնը մոտենում է 0,6761 ա. մ. հեռավորության վրա և հեռանում 1,627 ա. մ., իսկ Երկրի ուղեծրին Մինոս աստերոիդը նվազագույնը մոտենում է 0,0264 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 451,37 երկրային օրվա ընթացքում, իր ուղեծրով շարժվելով միջինում 0,797579 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,95° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6239) Մինոս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մեծ Պիլյայոլ

Մեծ Պիլյայոլ (ռուս.՝ Большая Пиляёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վելյու գետի ձախ ափին 41 կմ հեռավորության վրա։ Գետի երկարությունը կազմում է 15 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100112103000060559
Կոդը ըստ հիդրոլոգիական հետազոտության (ՌԴ) — 103006055
Ավազանի կոդը — 03.05.01.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Աղանդավորություն

Աղանդավորություն, ուսմունք կամ վարդապետություն համաշխարհային այս կամ այն կրոնում (քրիստոնեություն, իսլամ, բուդդիզմ և այլն), որ խոտորվում է պաշտոնական դավանությունից և հակադրվում նրան։ Աղանդավորության մեջ կրոնական կերպարանքով արտացոլվում են տարբեր սոցիալական խմբերի (գյուղացիական, արհեստավորական և այլն) սոցիալ-տնտեսական, քաղաքական և բարոյական շահերն ու ձգտումները։ Ժամանակակից կրոնները, որպես աղանդներ, ծագել են նախկին կրոնական համակարգերից։


=== Քրիստոնեություն ===
Աղանդավորական շարժումը միջնադարում ուղեկցել է մասնավորապես քրիստոնեությանը։ Քրիստոնեական աղանդավորական շարժումների սոցիալական հիմքը բնակչության պլեբեյական-գյուղացիական խավերն էին, որոնք պայքարում էին ֆեոդալական պետության ու իշխող եկեղեցու դեմ (պավլիկյաններ, բոգոմիլներ և այլն) ինչպես նաև բյուրգերականությունը (կաթարներ, ալբիգոյցիներ, վալդեսականներ)։


==== Հայաստանում ====
VI-V դդ. Հայաստանում տարածում ստացան բորբորիտների և մծնղեականների աղանդավորական շարժումները իսկ 7-րդ դարում սկիզբ առավ պավլիկյան շարժումը, որը մի քանի դար շարունակ ահաբեկման մեջ պահեց եկեղեցուն ու պետությանը, հոգևոր ու աշխարհիկ իշխանություններին։ IX-XI դդ. Հայաստանում տարածվել է թոնդրակեցիների հզոր շարժումը։


==== Ռուսաստանում ====
Ռուսաստանում աղանդավորական ղեկավարները հանդես եկան բանվորների ու գյուղացիների հեղափոխական ելույթների ու սոցիալիզմի գաղափարների դեմ։ Նրանք թշնամաբար դիմավորեցին Հոկտեմբերյան հեղափոխությունը և քաղաքացիական պատերազմի ժամանակ պայքարում էին խորհրդային իշխանության դեմ։


==== Այլ երկրներում ====
Ֆեոդալիզմի քայքայման ու կապիտալիստական հարաբերությունների ձևավորման շրջանում առաջ եկավ կաթոլիկ եկեղեցու դեմ ուղղված։


== Տես նաև ==
Ալբիգոյցիներ
Ադվենտիստներ
Բորբորիտներ
Քվակերներ
Հիսունականներ
Շաբաթականներ


== Ծանոթագրություններ ==
Տնկիներ (ֆիլմ)

Տնկիներ (վրաց.՝ ნერგები), 1972 թվականին Վրացֆիլմ կինոստուդիայում նկարահանված գեղարվեստական ֆիլմ։
Խորհրդային Միությունում ֆիլմը դիտել է շուրջ 4,5 մլն մարդ։


== Սյուժե ==
Պապը թոռան հետ գնում է տանձի տնկիներ բերելու։ Նա ուզում է գտնել հենց Խեչեչուրի տեսակի տանձենիներ, որ շատ համեղ պտուղներ ունեն։ Նրանց հաջողվում է գտնել այդպիսի տասներկու տնկի։ Սակայն վերադարձի ճանապարհին պապն ստիպված է լինում տնկիներից չորսը տնկել հենց ճանապարհի կողքին, որպեսզի փրկի դրանք ցրտահարությունից։ Համընթաց մեքենայով վերադառնալիս նրանք հանդիպում են մի բեռնատարի, որ գրեթե անդունդն է ընկնում։ Պապն ստիպված է լինում զոհել ևս չորս տնկի, որոնք դնում են բեռնատարի անվի տակ։ Այդպիսով՝ բեռնատարը հանվում է ուղիղ ճանապարհ, իսկ պապն ու թոռը վերադառնում են տուն՝ իրենց հետ տանելով մնացած չորս տնկիները։ Այնուամենայնիվ, ինչպես ասում է պապը, գալիք տարի նոր գարուն կլինի, և իրենք նորից կգնան տնկիներ բերելու։


== Դերերում ==
Ռամազ Չխիկվաձե – Լուկա
Միշիկո Մեսխի – Կախա
Մերի Կորելի – Էլիզաբեդ
Սեսիլիա Թաղայշվիլի – Ցիցիրո
Զեյնաբ Բոցվաձե – Կախիի մայրը
Զուրաբ Կապիանիձե
Միխեիլ Վաշաձե – Ռոբինզոն Դատեշիձե
Սերաֆիմ Ստրելկով – միստեր Ֆլետչեր
Կախի Կավսաձե – Դավիթ
Զուրաբ Լապերաձե – այգիների տնտեսության տնօրեն
Գիվի Թոխաձե
Բոնդո Գոգինավա – Բոնդոյա
Լեո Սոխաշվիլի – Չիչիկո
Գելա Չարկվիանի – էպիզոդ
Օթար Բագատուրիա – էպիզոդ
Գոչա Լոմիա – էպիզոդ


== Նկարահանող անձնակազմ ==
Ռեժիսոր՝ Ռեզո Չխեիձե
Սցենարի հեղինակ՝ Սուլիկո Ժղենտի
Օպերատոր՝ Աբեսալոմ Մայսուրաձե
Կոմպոզիտոր՝ Նոդար Գաբունիա
Նկարիչներ՝ Տատյանա Կրիմովսկայա, Զուրա Մեձմարիաշվիլի
Ֆիլմի տնօրեն՝ Շոթա Լապերաձե


== Մրցանակներ ==
1973 թվական
Համամիութենական կինոփառատոնի մրցանակ լավագույն սցենարի համար - Սուլիկո Ժղենտի
Համամիութենական կինոփառատոնի մրցանակ լավագույն ռեժիսուրայի համար - Ռեզո Չխեիձե
Համամիութենական կինոփառատոնի մրցանակ տղամարդու լավագույն դերակատարման համար - Ռամազ Չխիկվաձե


== Ծանոթագրություններ ==


== Արտաքին հղումներ ==
«Տնկիներ» ֆիլմը youtube.com կայքում
Սպիտակավիզ կտցար

Սպիտակավիզ կտցար  (լատ.՝ Actitis hypoleucos), մորակտցարների ընտանիքի թռչուն։ Բնադրող-չվող է, քիչ տարածված։


== Արտաքին կառուցվածք ==
Մարմնի երկարությունը 19-21 սմ է, թևերի բացվածքը՝ 38-41 սմ, կենդանի զանգվածը՝43-61 գրամ։ Ոտքերը կարճ են, կանաչավուն մոխրագույն։ Պոչը երկար է, կուրծքը, մարմինը վերևից՝ բաց մոխրագույնդարչնագույն, կրծքի և թևի միջև կա բութ մատի նման բիծ։
Կտուցը կարճ է, մուգ։ Պոչը մշտապես տմբտմբացնում է։ Ջրի վրայով թռչում է ցածր՝ թևերի արագ թափահարումներով, որին հաջորդում է ձիգ տարածած թևերով սահասավառնումը։ Հմուտ լողորդ է և սուզորդ։ Բնակվում է լճերի և գետերի ափերին։
Սնվում է ջրային անողնաշարավորներներով։


== Կենսակերպ ==
Գարնանային ամենավաղ վերադարձը՝ մարտի 2-րդ տասնօրյակից ապրիլի վերջը կամ մայիսի սկիզբը։ Առաջին հարսանեկան զույգերը ձևավորվում են մարտի վերջին։ Ձվադրմանը պատրաստ բները հանդիպում են մայիսի 2-րդ տասնօրյակից հունիսի կեսը։ Բույնը փոսիկ է կամ գավաթաձև (տրամագիծը՝ 80-90 մմ)՝ ցամքարով։
Բնադրում է գետնին՝ ջրափերից ոչ հեռու։ Բներում առաջին ձվերը հայտնվում են մայիսի 2-րդ տասնօրյակից հունիս։ Դնում է 35 մմ տրամագծով, աղոտ սպիտակ՝ կարմիր-դարչնագույն պտերով 4 ձու։ Թխսակալում են արուն և էգը՝ 21 -22 օր։ Թռիչքին լավ տիրապետող երիտասարդ թռչունները գրանցվում են հուլիսի 1-ին տասնօրյակից օգոստոսի վերջը։
Որպես սիրող, և մարզ, որսի թռչուն՝ առանձին ճանաչում չունի։ Աշնանային չուն՝ սեպտեմբեր-հոկտեմբերիև, առանձին անհատներինը ձգձգվում է մինչև նոյեմբերի սկիզբը։
Գոռ Ազիզյան

Գոռ Մուշեղի Ազիզյան (անգլ.՝ Gor Azizyan, օգոստոսի 2,1981, Երևան, Հայաստան) - սպորտի աշխարհում հայտնի է որպես Gor MMA, մարտարվեստի դպրոցի հիմնադիրն է և գլխավոր մարզիչը։


== Կենսագրություն ==
Գոռը ծնվել է 1981 թվականի օգոստոսի 2-ին Երևան քաղաքում, որտեղ անցկացրել է իր մանկությունն ու վաղ տարիները։
1988-1998 թվականներին սովորել է Երևանի թիվ 40 դպրոցում։
5 տարեկանում սկսել է հաճախել կարատեի և ազատ ոճի ըմբշամարտի մարտական դասընթացների։
1998 թվականին ընդունվել է Ֆիզիկական կուլտուրայի և սպորտի ինստիտուտ՝ մասնագիտանալով մարտարվեստի ոլորտում, որն ավարտել է 2002 թվականին։
2002-2004 թվականներին ծառայել է բանակում։
2004 թվականից թեղափոխվել է Մոսկվա։


== Կարիերա ==
1987 թվականից հաճախել է կարատեի և ազատ ոճի ըմբշամարտի դասընթացների։
1992-1999 թվականներին՝ կարատեի Հայաստանի ամենամյա չեմպիոն։
1997 թվականի աշխարհի առաջնության մեդալակիր Տոկիո։
1999 թվականին Հունգարիա, Միշկոլց քաղաքի երիտասարդների աշխարհի առաջնության հաղթող։
2005 թվականին կարատեի Մոսկվայի չեմպիոն։
2005 թվականին ԱՄՆ-ում կրկին զբաղվել է ազատ ոճի ըմբշամարտով։
2016-2019 թվականներին բնակվում էր ԱՄՆ-ում և աշխատում էր American Top Team-ում։
2017 թվականից հանդիսանում է American Top Team-ի պաշտոնական ներկայացուցիչը Մոսկվայում։


=== GOR MMA Ակումբ ===
2004 թվականին նա հիմնել է GORMMA մարտարվեստի ակադեմիան Մոսկվայում Դպրոցում աշխատում են տարբեր մարզաձևերի 20 մարզիչներ, հանդես են գալիս 100-ից ավելի պրոֆեսիոնալ մարտիկներ և ավելի քան 300 սիրողական, ովքեր շուտով կհամալրեն պրոֆեսիոնալ մարտիկների շարքերը ։
Գոռի հիմնադրած ակումբը գոյություն ունի արդեն 18 տարի և այս ընթացքում մարտարվեստի ակադեմիայի անդամները տարբեր գովազդներում նվաճել են աշխարհի 16 չեմպիոնական գոտիներ։
Մարզիկների ամբողջական ցանկը 
Շարապուտդին «Բուլետ» Մագոմեդովը միացել է ակումբին 2019 թվականին 
Օլեգ «Բարի հոգի» Դադոնովը միացել է ակումբին 2018 թվականին
Աքբար Աբդուլաևը միացել է ակումբին 2018 թվականին
Վալտեր «Մաքուր հրեշ» Իգնասիոն միացել է ակումբին 2018 թվականին 
Ռամզան Ձաուրովը, միացել է ակումբին 2018 թվականին
Իսլամ Լաբազանովը միացել է ակումբին 2018 թվականին
Ռաֆայել «Բուֆալո» Աբրահամյանը միացել է ակումբին 2018 թվականին
Դենիլսոն «Նինջա» Մաթոսը միացել է ակումբին 2018 թվականին
Բոգդան Գուսկովը միացել է ակումբին 2018 թվականին 
Խամզաթ Չապանովը միացել է ակումբին 2018 թվականին 
Ալեքսանդր Գլադկովը միացել է ակումբին 2018 թվականին 
Դմիտրի «Չարի մեքենա» Սոսնովսկին միացել է ակումբին 2018 թվականին
Յուսուփ Շուաևը միացել է ակումբին 2018 թվականին
Լեոնարդո Կազոտին միացել է ակումբին 2018 թվականին
Գեղամ Վարդանյանը, միացել է ակումբին 2018 թվականին
Ֆոտիհ Քարիմովը միացել է ակումբին 2018 թվականին
Վյաչեսլավ «Սլավա» Գորբունովը միացել է ակումբին 2018 թվականին
Մագոմեդ-Մուրատ Միրզաբեկովը միացել է ակումբին 2018 թվականին
Ախմեդ Բագուժաևը միացել է ակումբին 2018 թվականին
Մագոմեդ Սաիդովը միացել է ակումբին 2022 թվականին


== Ծանոթագրություններ ==
Անդույետ

Անդույետ, կամ անդուլյետ (ֆր.՝ Andouillette) , ֆրանսիական երշիկների տեսակ, որն ավանդական է Շամպայն, Պիկարդիա, Արտուա հին ֆրանսիական երկրամասերի համար։ Պատրաստվում է նաև Ֆլանդրիայում և Լիոնում։
Երշիկի միջուկը (խճողակը)  բաղկացած է խոզի (երբեմն տավարի կամ հորթի ) աղիքի և ստամոքսի երկարությամբ բարակ կտրտված զանգվածից, որոնք նախապես լավ լվացվում են, փափկեցվում և թրջում աղ և պղպեղ ավելացված գինու մեջ։ Զանգվածը տեղավորվում է խոզի աղիքի մեջ և լավ եփվում։ Անդույետի պատրաստման ընթացքը նման է անդուլյետ երշիկի պատրաստման ձևին, սակայն աղի և համեմունքների սահմանափակ օգտագործմամբ։ 
Պատրաստի երշիկները իրենց մեջ չեն պարունակում պինդ կտորներ և շրջանաձև կտրտված  օգտագործվում են  սննդի մեջ ինչպես սառը,այնպես էլ տաք վիճակում, ինչպես խավարտի հետ (օրինակ ՝ տապակած կարտոֆիլ ), այնպես էլ՝ առանձին։ Անդույետը  առանձնանում է իր  նրբահամությամբ և հոտով։
Այս տեսակի երշիկների պատրաստման և վաճառքի որակը վերահսկվում է «Association amicale des amateurs d’andouillettes authentiques» միավորման կողմից։ Որն էլ հենց գնահատում է արտադրանքը  կրճատ  ААААА.


== Ծանոթագրություններ ==


== Արտաքին հղումներ ==
Сайт о продукте андулет (ֆր.)
Բրադլիի շրջան (Արկանզաս)

Բրադլ (անգլ.՝ Bradley County), ԱՄՆ Արկանզաս նահանգի շրջաններից մեկը։ Ընդհանուր տարածությունը 1.686 կմ² է, բնակչությունը՝ 11.508 մարդ (2007 թ. տվյալներով)։ Շրջկենտրոնն է Ուորեն բնակավայրը։ Կազմավորվել է 1840 թ.։


== Ժողովրդագրություն ==


== Արտաքին հղում ==
Տվյալներ ԱՄՆ վիճակագրության բյուրոյի կայքում Archived 2016-02-29 at the Wayback Machine.
Աստերոիդների ցանկ (240501-240600)

Աստերոիդների ցանկ (240401-240500)  • Աստերոիդների ցանկ  • Աստերոիդների ցանկ (240601-240700)
 Աստերոիդների ցանկ (240401-240500)  • Աստերոիդների ցանկ  • Աստերոիդների ցանկ (240601-240700)
Իրականությունից դուրս (ֆիլմ)

«Իրականությունից դուրս» (ռուս.՝ За гранью реальности), 2018 թվականին նկարահանված ֆենտեզի ժանրի ռուսական կինոնկար, որի ռեժիսորն է Ալեքսանդր Բոգուսլավսկին։ Ֆիլմը ռուսական կինովարձույթում հայտնվեց նույն թվականի մարտի 1-ից։
Ֆիլմը արկածախնդիր Մայքլի մասին է, որը խարդախություններ էր անում եվրոպական խաղատներում։


== Սյուժեն ==
Մայքլը տաղանդավոր խարդախ է։ Նա արտասովոր ունակություններով մարդկանց խումբ է հավաքում, որպեսզի թալանի խաղատունը։ Սակայն ոչինչ ծրագրածով չի գնում, և հերոսները հայտնվում են մահացու իրավիճակում։ Որպեսզի Մայքլը կարողանա փրկել նրանց, նա գործում է իրականությունից դուրս՝  ենթագիտակցության առեղծվածային աշխարհում, որտեղից բխում է իր ընկերների գերբնական ուժը։


== Դերերում ==
Միլոշ Բիկովիչ - Մայքլ (ֆիլմում լսվում է Նիկոլայ Բիստրովի ձայնը)
Լյուբով Ակսյոնովա -  Վերոնիկա
Անտոնիո Բանդերաս - Գորդոն (ֆիլմում լսվում է Վլադիմիր Անտոնիկի ձայնը)
Եվգենի Ստիչկին - Թոնի
Արիստարխ Վենես - Էրիկ
Յուրի Չուրսին - Քևին
Սերգեյ Աստախով - Վիկտոր
Նիկիտա Դյուվբանով - Լեոն
Պետար Զեկավիցա - Ալեքս
Վասիլի Շեմյակինսկի - Լեոնի թիկնապահը
Սերգեյ Գրեկով - խաղացող


== Մարքեթինգ ==
2018 թվականի հունվարին հայտնվեց ֆիլմի առաջին թրեյլերը։


== Ծանոթագրություններ ==


== Արտաքին հղումներ ==
Антонио Бандерас снялся в российской картине «За гранью»
Российский фильм «За гранью» с Бандерасом выйдет в прокат осенью
В фильме «За гранью» команда супергероев сразится с хозяином казино
Ради российского кино Антонио Бандерас стал аферистом
Make You Feel My Love

«Make You Feel My Love», 2008 թվականին ձայնագրվեց սինգլ անգլիացի երգչուհի Ադելի կողմից։ Սինգլը տեղ գտավ «19» ալբոմի մեջ։ 


== Երգացանկ ==
Digital download (version 1)

"Make You Feel My Love" – 3։32Digital download (version 2)

Make You Feel My Love" – 3։32
"Make You Feel My Love" (video) – 3։32CD single

"Make You Feel My Love" – 3։32
"Painting Pictures" – 3։3319 version

"Make You Feel My Love" – 3։3219 Deluxe version

"Make You Feel My Love" (live at Hotel Cafe) – 3։52


== Վարկանշային աղյուսակ ==


== Ծանոթագրություններ ==
Սոմի ճակատամարտ

Սոմի ճակատամարտ,  (անգլ.՝  Battle of the Somme, ֆր.՝ Bataille de la Somme , գերմ.՝ Schlacht an der Somme),  Առաջին Համաշխարհային պատերազմում Միացյալ թագավորության և Ֆրանսիայի Հանրապետության բանակների և Գերմանական կայսրության միջև։ Տեղի է ունեցել 1916 թվականի հուլիսի 1-ից նոյեմբերի 18-ը Սոմ գետի երկու ափերին։ Սոմի ճակատամարտը Առաջին համաշխարհային պատերազմի ամենախոշոր ճակատամարտերից մեկն է, որի ժամանակ զոհվել և վիրավորվել են ավելի քան 1 000 000 մարդ, որը դարձնում է այն ամենաարյունալի ճակատամարտերից մեկը մարդկության պատմության ընթացքում։
Ֆրանս-բրիտանական բանակի հարձակումը պլանավորվել էր Շանտիի միջդաշինքային կոնֆերանսին 1915 թվականի դեկտեմբերին։ Դաշնակիցները պայմանավորվեցին 1916 թվականի ամռանը ֆրանսիական, ռուսական, բրիտանական և իտալական բանակների ընդդեմ Կենտրոնական ուժերի ժամանակի և թիրախների առումով կոորդինացված հարձակման մասին։ Հարձակման ընթացքում կարևոր դեր էր կատարում բրիտանական կորպուսի ստորաբաժանումները իսկ հարավային մասում հարձակումը իրականացնում էին ֆրանսիացիները։ 
Ճակատամարտը ցույց տվեց ռազմաօդային ուժերի կարևորությունը։ Աշխարհում առաջին անգամ Սոմի ճակատամարտում կիրառվեցին հրասայլեր (տանկեր)։ Չնայած դրանց տեխնիկական և կիրառման տակտիկական թերությունների, արդյունքը տպավորիչ էր և ցույց տվեց այդ տեսակի զենքի արդյունավետությունը։
Գերմանական պաշտպանությունը 35 կմ երկարությամբ և 10 կմ խորությամբ ճզմվեց։ Գերմանացիները ստիպված եղան ստեղծել պաշտպանության նոր գիծ։ Ստրատեգիական առաջնորդությունը Կենտրոնական ուժերից ամբողջությամբ անցավ Անտանտին։ Գերմանիայի կորուստները Սոմ գետի վրա բարոյահոգեբանական և ռազմավարական մեծ անդրադարձ ունեցավ գերմանական բանակի վրա և Գերմանական կառավարության համար բացասական քաղաքական ազդեցության պատճառ դարձավ։


== Արտաքին հղումներ ==
Սոմի ճակատամարտի անիմացիոն քարտեզ
Սարսափի 141 օրեր Archived 2018-07-10 at the Wayback Machine.
(6002) 1988 RO

(6002) 1988 RO, աստերոիդ Յուպիտերի տրոյացիներից։ Հայտնաբերվել է 1988 թվականի սեպտեմբերի 8-ին Պոլ Յենսենի կողմից Բրորֆելդեում։
Միջին հեռավորությունը Արեգակից կազմում է 5,214487 ա. մ., առավելագույնը մոտենում է 4,7263 ա. մ. հեռավորության վրա և հեռանում 5,7026 ա. մ.։ Արեգակի շուրջ մեկ ամբողջական պտույտ է կատարում 4349,26 երկրային օրվա ընթացքում, իր ուղեծրով շարժվելով միջինում 0,082773 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,56° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6002) 1988 RO աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տերմինատոր 3: Մեքենաների ապստամբությունը

«Տերմինատոր 3։ Մեքենաների ապստամբությունը» (անգլ.՝ Terminator 3: Rise of the machines), 2003 թվականին նկարահանված Առնոլդ Շվարցենեգերի մասնակցությամբ տերմինատորների եռապատման վերջին գիտաֆանտաստիկ մարտաֆիլմն է։
Այս անգամ Շվարցենեգերի երկաթյա կերպարը պայքարում է հմայիչ կին տերմինատորի դեմ (TX)։


== Ծանոթագրություններ ==
Բագրինովցի

Բագրինովցի (ուկրաիներեն՝ Багринівці), գյուղ Ուկրաինայի Վիննիցայի մարզի Լիտինկայի շրջանում։ Հիմնադրվել է 1430 թվականին։
2001 թվականի տվյալներով Բագրինովցի գյուղում բնակվում էր 1 948 մարդ։ Բնակավայրը զբաղեցնում է 0,726 կմ² տարածք։ Բնակչության խտությունը կազմում էր 2683,2 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հրահատ Ա

Հրահատ Ա, (մ.թ.ա. մոտ 196–171 թթ) Պարթևաստանի Արշակունի հարստության արքա (մ.թ.ա. 176–171 թթ), Պրիապատիուսի որդին։ Պատերազմներ է վարել Հյուսիսային Իրանի Ալբորզ լեռնաշղթայի մոտ բնակվող մարդերի ցեղերի դեմ՝ ենթարկելով նրանց Պարթևաստանի իշխանությանը։ Մահացել է իր վարած արշավանքներից մեկի ընթացքում ստացած վերքից՝ 25 տարեկան հասակում։ Գահը կտակել է իր եղբորը՝ Միհրդատ Ա Պարթևին։
Սալնո ձոր

Սալնո ձոր,  Սայլնո ձոր, Սալաձոր, Սալուն , գավառ Մեծ Հայքի Աղձնիք նահանգի կազմում։
Արևմտյան Տիգրիսի Արգան վտակի (այժմ՝ Հազո սու) վերին հոսանքի և դրա օժանդակ վտակների շրջանում։ Արևելքից սահմանակից էր Գզեղ, արևմտքից՝ Սանասուն (Սասուն), հյուսիսից՝ Խույթ (Խութ), հարավից՝ Աղձն (Արգան) գավառներին։ Գավառի մասին մատենագրական տեղեկությունները խիստ սակավ են և կցկտուր։ Հավանաբար նույնական է Ասորեստանի Սալմանասար III թագավորի (մ․ թ․ ա․ IX դ․) արձանագրություններում հիշատակվող Շիլայային՝ համանուն բերդաքաղաքով։ 


== Գրականություն ==
Թ.Խ. Հակոբյան (1981). Հայաստանի պատմական աշխարհագրություն. Երևան։ «Միտք»։


== Ծանոթագրություններ ==


== Արտաքին հղումներ ==
Մեծ Հայքի վարչական բաժանումը
Եդրովո

Եդրովո (ռուս.՝ Едрово), գյուղ Ռուսաստանի Նովգորոդի մարզի Վալդայսկի շրջանի կազմում։
Բնակչությունը ըստ վերջին գրանցված տվյալների կազմում էր 3000 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ցոսեն

Ցոսեն (գերմ.՝ Zossen), կոմունա Գերմանիայի Բրանդենբուրգ երկրամասում։
Գտնվում է Տելտով Ֆլեմինգ շրջանի կազմում։ Բնակչությունը կազմում է 17 606 մարդ (ըստ 2010 թվականի դեկտեմբերի 31-ի)։ Տարածքը կազմում է 179,57 կմ²։ Պաշտոնական կոդ՝ 12 0 72 477։


== Պատմություն ==
Գյուղը հիմնադրել են արևմտասլավոնական սերբերը 13-րդ դարում։ Անունն ունի սլավոնական ստուգաբանություն։ Միջնադարում հանդիպում ենք տարբեր ուղղագրություննեի՝ Zossen - Czossen - Sossen - Sosny: Տեղանքի անվան առաջին գրավոր հիշատակումը թվագրվում է 1355 թվականին, երբ հիշատակվել է Տորգոու ֆեոդալական ընտանիքի ամրոցը։ Տարածքը պատկանել է բոհեմա-հունգարական թագավոր Մատյաշ Հունյադիին։ 1490 թվականին նա հողը վաճառել է Բրանդենբուրգի ընտրիչ Յոհանին։ 1546 թվականին բնակավայրը դարձել է քաղաք, ստացել քաղաքային իրավունքներ։ Երեսնամյա պատերազմի ժամանակ ամրոցի մեծ մասն ավերել են շվեդական զորքերը։


== Երկրորդ համաշխարհային պատերազմից հետո ==
1945 թվականից մինչև 1994 թվականը Գերմանիայում խորհրդային ուժերի խմբի շտաբը (GSSD) տեղակայված է եղել Վյունսդորֆում (այն ժամանակ Վյունսդորֆը Զոսեն քաղաքի մաս չի կազմել)։


=== Քաղաքային տարածքներ ===
Քաղաքը կազմված է քաղաքային տարածքներից՝

Գլինիկ (Glienick)
Նէխստ Նոյենդորֆ (Nächst Neuendorf)
Նունսդորֆ (Nunsdorf)
Շյոնայխե (Schöneiche)
Բյունսդորֆ (Wünsdorf)
Լինդենբրյուկ (Lindenbrück)ի


== Պատկերասրահ ==

		
		
		
		
		
		
		
		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայք
Նախկին կայքը «Բյունսդորֆչան» նկարներով Archived 2010-07-14 at the Wayback Machine.
(3881) Դումերգուա

(3881) Դումերգուա (անգլ.՝ Doumergua), աստերոիդ աստերոիդների հիմնական գոտում։ Հայտնաբերվել է 1925 թվականի նոյեմբերի 15-ին Վենիամին Ժեխովսկու կողմից Ալժիրում։
Միջին հեռավորությունը Արեգակից կազմում է 2,448302 ա. մ., առավելագույնը մոտենում է 2,0801 ա. մ. հեռավորության վրա և հեռանում 2,8165 ա. մ.։ Արեգակի շուրջ մեկ ամբողջական պտույտ է կատարում 1399,25 երկրային օրվա ընթացքում, իր ուղեծրով շարժվելով միջինում 0,25728 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,61° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3881) Դումերգուա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ալեքսեյ Բորոդավկին

Ալեքսեյ Բորոդավկին (ռուս.՝ Алексе́й Никола́евич Борода́вкин, դեկտեմբերի 10, 1950(1950-12-10), Մոսկվա, ԽՍՀՄ), ռուս դիվանագետ։


== Կենսագրություն ==
1973 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է չինարենին և անգլերենին։
1975 թվականից զբաղվում է դիվանագիտական գործունեությամբ։

1993-1997-ական թվականներին Թաիլանդում եղել է Ռուսաստանի Դաշնության դեսպանատան ԷՍԿԱՏՕ-ի Ռուսաստանի մշտական ներկայացուցչի խորհրդական, խորհրդական-դեսպանորդ, տեղակալ։
1998-1999 թվականներին եղել է Ռուսաստանի Դաշնության արտաքին գործերի նախարարության ԱՊՀ երկրների առաջին դեպարտամենտի տնօրենի տեղակալ։
1999-2002-ական թվականներին եղել է Ռուսաստանի Դաշնության արտաքին գործերի նախարարության երկրների չորրորդ դեպարտամենտի տնօրեն։
2002 թվականի օգոստոսի 14-ից մինչև 2004 թվականի ապրիլի 9-ը Սլովակիայում եղել է Ռուսաստանի Դաշնության արտակարգ և լիազոր դեսպան։
2004 թվականի ապրիլի 9-ից մինչև 2008 թվականի մարտի 26-ը Վիեննայում եղել է Եվրոպայում անվտանգության և համագործակցության կազմակերպության Ռուսաստանի Դաշնության մշտական ներկայացուցիչ։
2008 թվականի մարտի 26-ից մինչև 2011 թվականի դեկտեմբերի 6-ը եղել է Ռուսաստանի Դաշնության արտաքին գործերի նախարարի տեղակալ։
2011 թվականի դեկտեմբերի 5-ից մինչև 2018 թվականի հունվարի 31-ը Ժնևում եղել է ՄԱԿ-ի և այլ միջազգային կազմակերպությունների բաժանմունքի Ռուսաստանի Դաշնության մշտական ներկայացուցիչը և համատեղության կարգով Ժնևում զինաթափման խորհրդաժողովին առընթեր մշտական ներկայացուցիչը։
2018 թվականի փետրվարի 7-ից Ղազախստանի Հանրապետությունում հանդիսանում է Ռուսաստանի Դաշնության արտակարգ և լիազոր դեսպանը։


== Դիվանագիտական աստիճան ==
2-րդ դասի արտակարգ և լիազոր դեսպանորդ (1996 թվականի սեպտեմբերի 18)։
1-ին դասի արտակարգ և լիազոր դեսպանորդ (2002 թվականի հունվարի 15)։
Արտակարգ և լիազոր դեսպան (2004 թվականի սեպտեմբերի 28)։


== Ծանոթագրություններ ==


== Արտաքին հղումներ ==
Կենսագրությունը c-society.ru կայքում
Մեծ Կենսագրական հանրագիտարան
Ալեքսեյ Բորոդավկին՝ «Միայն համագործակցությամբ կարելի է արդյունավետորեն առաջ մղել մարդու իրավունքները»
Ալեքսեյ Բորոդավկին՝ «Մենք հույս ունենք, որ Ուկրաինայում հակամարտության ապաԷսկալացում կլինի»
Ստեփանոս Ապարանցի

Ստեփանոս Ապարանցի (ինչպես նաև Ստեփանոս Մոկացի, հայ բանաստեղծ և 10-րդ դարի եկեղեցական գործիչ։


== Կյանք և ստեղծագործություն ==
Եղել է Մոկքի եպիսկոպոսը։ 970 թվականին սկսում է Ապարան գյուղի Սուրբ Խաչ վանական համալիրի (նաև Սուրբ Նշան) Ս. Ստեփանոս և Ս. Աստվածածին եկեղեցիների շինարարությունը։ Շինարարության համար ֆինանսական միջոցներ ստանալու նպատակով բյուզանդական կայսր Բարսեղ II-ը մի փոքր հող է ուղարկում վանքից, որը հայտնի էր իր հրաշագործ հատկություններով։ Ի պատասխան, Վասիլի կայսրը, բացի նյութական օգնությունից, նվիրում է Երուսաղեմից վանք և մասունքներ, այդ թվում՝ ոսկեզօծ պատյան, որտեղ պահվում էին Կույս Մարիամի հագուստի մասնիկներ, Կյանքի ծառը և Փշե պսակը։ Ստացված միջոցներով, բացի ծրագրվածից, Ստեփանոսը ևս երեք մատուռ է կառուցել։ Շինարարությունն ավարտելուց հետո նոր եկեղեցիների օծման ճոխ արարողություն է անցկացնում։ Արարողությանը ներկա Գրիգոր Նարեկացին հետագայում Ստեփանոսի խնդրանքով գրեց «Ապարանից խաչի պատմութիւն».
Գրել է եկեղեցական օրհներգեր, հայտնի է որպես «Սրբութիւն սրբոց» շարականի հեղինակ (983 թվական), գրված Բարսեղ II-ի նվիրատվությունների առիթով։ Զգալիորեն նպաստել է Անիի երաժշտա-բանաստեղծական արվեստի զարգացմանը։ «Սրբութիւն սրբոց»-ը գրված է ակրոստիքոսով, բաղկացած է 3 տնից՝ յուրաքանչյուրը 8 տող, տողատակի առաջին տառերը յուրաքանչյուր տողում կազմում են հեղինակի անունը՝ Ստեփանոս։


== Ծանոթագրություններ ==


== Արտաքին հղումներ ==
Шаракан «Святыня святых», в ռուս.՝  переводе
Մարջվենա Ռկվիա

Մարջվենա Ռկվիա (վրաց.՝ მარჯვენა რკვია), գյուղ Վրաստանում։ Գտնվում է Իմերեթի մարզի Զեստափոնի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 96 մարդ։


== Ծանոթագրություններ ==
Դիրիժոր

Դիրիժոր (ֆր.՝ diriger – «ուղղություն տվող» բառից), երաժիշտ, որը խմբավարում է նվագախումբը, տալիս է երաժշտական գործիքների մուտքերը, ստեղծագործության տեմպը և այլն։ Դիրիժորը կարող է ղեկավարել տարբեր նվագախմբեր՝ սիմֆոնիկ, ջազ, ազգային նվագարաններ և այլն։ Շատ կոմպոզիտորներ, ինչպիսիք են Յոզեֆ Հայդնը, Վոլֆգանգ Ամադեուս Մոցարտը, Լյուդվիգ վան Բեթհովենը, Ֆելիքս Մենդելսոնը եղել են նաև դիրիժորներ։ Նրանք ղեկավարել են տարբեր սիմֆոնիկ և ֆիլհարմոնիկ նվագախմբեր՝ կատարելով իրենց իսկ գրած ստեղծագործությունները։ Դիրիժորը կարող է ձեռքին պահել փոքրիկ փայտիկ, չնայած ոմանք այն չեն օգտագործում։


== Այլ գործածություններ ==
Հայերենում դիրիժոր բառի փոխարեն օգտագործում են նաև երաժշտավար կամ նվագավար։


== Դիրիժորի աշխատանք ==
Յուրաքանչյուր նվագախումբ ունի իր դիրիժորը։ Կան նաև հրավիրված դիրիժորներ, որոնք տվյալ նվագախմբի հետ աշխատում են միայն որոշ ժամանակահատվածում։ Դիրիժորի և նվագախմբի աշխատանքը բաժանված է երեք մասի՝ նախապատրաստում, փորձ և համերգ։
Աշխատանքի ընթացքում դիրիժորի ամենագլխավոր աշխատանքը համարվում է նվագախմբին ստեղծագործության ներկայացնելը, ծանոթացնելը, նկարագրելը։ Ստեղծագործության մեջ շատ կարևոր է կոմպոզիտորի ապրած ժամանակաշրջանը նրա պատկերացումները, հոգեկան վիճակը, նրան շրջապատող միջավայրը և այլն։ Նվագախմբին այս ամենը բացատրելու պարտականությունը ստանձված է դիրիժորին։
Լինում է այնպես, որ փոքր նվագախմբերում բացակայում է դիրիժորը։ Տվյալ դեպքում դիրիժորի պարտականությ̕ունները կատարում է առաջին ջութակը։


== Հայտնի դիրիժորներ ==
Հռչակավոր դիրիժորներից են՝

Հանս Ռիխտեր
Լորիս Ճգնավորյան
Արտուրո Տոսկանինի
Գուստավ Մալեր (կոմպոզիտոր)
Լորին Մաազել
Դավիթ Խանջյան
Հերբերտ ֆոն Կարայան


== Ծանոթագրություններ ==


== Արտաքին հղումներ ==
Հայ Երգչախմբային Դիրիժորների Ասոցիացիա Archived 2021-02-28 at the Wayback Machine.
Տորիչելա դել Պիցո

Տորիչելա դել Պիցո (իտալերեն՝ Torricella del Pizzo), կոմունա Իտալիայում։ Գտնվում է Լոմբարդիա մարզի Կրեմոնա գավառում։ Բնակչությունը կազմում է 721 մարդ (2008 թվական), բնակչության խտությունը 30 մարդ/կմ² է։ Զբաղեցնում է 24 կմ² մակերես։ Փոստային ինդեքս՝ 26040, հեռախոսային կոդ՝ 0375:


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0375 99821
Էլեկտրոնային փոստ՝ comuneditorricella@tin.it


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Իստոմինո (գյուղ, Տարուսկի շրջան)

Անվան այլ կիրառումների համար տե՛ս՝ ԻստոմինոԻստոմինո (ռուս.՝ Истомино), գյուղ Ռուսաստանի, Կալուգայի մարզի Տարուսկի շրջանի կազմում։
Բնակչությունը 2007 թվականին գրանցված տվյալներով կազմում էր 33 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կամպոբասո

Անվան այլ կիրառումների համար տե՛ս՝ Կամպոբասո (այլ կիրառումներ)Կամպոբասո (իտալերեն՝ Campodipietra), կոմունա Իտալիայում, գտնվում է Մոլիզե մարզում՝ Կոմպաբասո գավառում։
Բնակչությունը կազմում է 2059 մարդ, բնակչության խտությունը կազմում է 108 մարդ/կմ²։ Զբաղեցնում է 19 կմ² մակերես։ Փոստային ինդեքս՝ 86010, հեռախոսային կոդ՝ +39 0874։


== Ժողովրդագրություն ==
Բնակչություն


== Կոմունային վարչակազմ ==
Հեռախոս՝ 0874 441100
Էլեկտրոնային փոստ՝ comune@comune.campodipietra.cb.it
Պաշտոնական կայք՝ http://www.comune.campodipietra.cb.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Իշխանությունների բաժանում (ուսմունք)

Իշխանությունների բաժանում, ուսմունք պետական մարմինների կազմակերպման մասին։ Իշխանությունների բաժանման ուսմունքը զարգացրել է Շառլ Մոնտեսքյոն։ Ըստ իշխանությունների բաժանման, պետությունը ոչ թե ամբողջական հաստատություն է, այլ օրենսդրական, գործադիր և դատական ֆունկցիաները միմյանցից անկախ իրականացնող մարմինների միություն։
Ալտեպեխի

Ալտեպեխի (իսպ.՝ Altepexi), մունիցիպալիտետ Մեքսիկայում, գտնվում է Պուեբլա նահանգում։


== Պատմություն ==
Քաղաքը հիմնվել է 1895 թվականին։


== Ծանոթագրություններ ==
Պասիրանո

Պասիրանո (իտալերեն՝ Passirano), կոմունա Իտալիայում, Լոմբարդիա մարզի Բրեշիա գավառում։
Բնակչությունը կազմում է 6399 մարդ, խտությունը՝ 445 մարդ/կմ²։ Զբաղեցնում է 13 կմ² տարածք։ Փոստային ինդեքս՝ 25050։ Հեռախոսային կոդ՝ (+39) 030։


== Արտաքին հղումներ ==
Քաղաքի գլխավոր կայք (իտալ.)


== Ծանոթագրություններ ==
Ալեն Դարոնյան

Ալեն Դարոնյան (դեկտեմբերի 28, 1946(1946-12-28), Փարիզ), հայ ճարտարապետ։


== Կենսագրություն ==
1970 թվականին ավարտել է Փարիզի «Բոզար» բարձրագույն դպրոցը։ Ալեն Դարոնյանի նախագծերով Դիժոնում, Նանտում, Մեցում, Փարիզում իրականացվել են կինոթատրոնների համալիրներ, վարչական շենք, Սեն ժերմեն դղյակի և պատմական շրջանի քաղաքաշինարարական, Մադլեն հրապարակի հյուրանոցի, Շառլ դը Գոլի հրապարակի 19-րդ դարի մի շենքի վերականգնումն ու վերակառուցումը, Միլանում՝ «Օդեոն» թատրոնի, Երևանում՝ Ֆրանսիայի դեսպանատան վերակառուցումը։
Փարիզի Հայկական միջպրոֆեսիոնալ ինտերնացիոնալ ընկերակցության փոխնախագահն է։
2012 թվականին ՀՀ Նախագահի հրամանագրով պարգևատրվել է Անանիա Շիրակացու մեդալով։


== Ծանոթագրություններ ==
Բարաք Օբամայի ընտանիք

Բարաք Օբամայի ընտանիք, աֆրոամերիկացիներից, անգլոամերիկացիներից, ինդոնեզացիներից և քենիացիներից (լուո) կազմված ընտանիք։ Ճանաչման է հասել ԱՄՆ-ի 44-րդ նախագահ Բարաք Օբամայի շնորհիվ։ Նախկինում ընտանիքը եղել է «ԱՄՆ-ի առաջին ընտանիքը»։ Օբաման ԱՄՆ-ի առաջին աֆրոամերիկացի նախագահն է և ամենաերիտասարդ ընտանիքը՝ Քենեդու ընտանիքից հետո։ Մի լրագրող գրել է, որ «երիտասարդ, էներգիայով Օբամայի ընտանիքը վերադարձնում է Քամելոտի (Քենեդու) օրերը»։


== Ներկա կազմ ==
Միշել Օբամա (անգլ.՝ Michelle Obama, օրիորդական ազգանունը՝ Ռոբինսոն, 1964 թվականի հունվարի 17, Չիկագո), Բարաք Օբամայի կինը։ Մասնագիտությամբ դատավոր է, սովորել է Չիկագոյի համալսարանում։ ԱՄՆ-ի առաջին տիկին եղել է մինչև 2017 թվականի հունվարի 20-ը։
Մալիա Օբամա (անգլ.՝ Malia Obama, 1998 թվականի հուլիսի 4) և Սաշա (Նատաշա) Օբամա (անգլ.՝ Sasha (Natasha) Obama, 2001 Թվականի հունիսի 10), Բարաք Օբամայի դուստրերը։ Սաշան ամենափոքրիկ երեխան է Սպիտակ տանը Ջոն Քենեդի Կրտսերի ժամանակից, որը 1961 թվականին հոր նախագահական ելույթի ժամանակ նորածին էր։ Ինչպես նաև Սաշան, որը Սպիտակ տան առաջին բնակիչն էր, որ ծնվել էր 21-րդ դարում։
Մինչև երդում կատարելու արարողությունը Բարաք Օբաման «Parade» ամսագրում բաց նամակ է հրապարակել իր դուստրերին, որտեղ մաղթել է նրանց և Ամերիկայի բոլոր երեխաներին.

Ապրելով Չիկագոյում՝ նրանք ապրում են խիստ զբաղված կյանքով, ինչպես տեղեկացնում է «Associated Press»-ը. «ֆուտբոլը, պարերը, թատերական շրջանակը Մալիի համար, մարմնամարզությունը և գլխարկի պարը՝ Սաշայի համար, դաշնամուրը և թենիսը՝ երկուսի համար»։ 2008 թվականի հուլիսին ընտանիքը տվել է հարցազրույց Access Hollywood հեռուստահաղորդման համար, հետագայում Օբաման ափսոսացել է, որ թույլ է տվել դստրերին նկարահանվել։
Ընտրությունների գիշերվա իր հաղթական խոսքի ժամանակ Բարաք Օբաման խոստացել է, որ կգնի շունը իր դուստրերի համար, երբ նրանք կբնակվեն Սպիտակ տանը։ Շան ընտրությունը ձգձգվել է, քանի որ Մալին շան բրդից ալերգիա ուներ. վերջում նախագահը ասել է, որ շան ընտրությունը կայանալու է լաբրադորի և պորտուգալական ջրային շների միջև, ընդ որում, նրանք մտադիր էին եղել վերցնել շուն ապաստարանից : Արդյունքում ընտանիքին «պորտուգալացի» Բոյին են նվիրել՝ վերցնելով գործարանատիրոջից։
Մալին և Սաշան հաճախում են Վաշինգթոնի Sidwell Friends School մասնավոր դպրոցը, այն նույն դպրոցը, որտեղ հաճապել են Քլինթոնի, Նիքսոնի և Թեոդոր Ռուզվելտի երեխաները, ինչպես նաև փոխնախագահ Ջո Բայդենի թոռները։ Նրանք սկսել են հաճախել դպրոց 2009 թվականի հունվարի 5-ից։ Չիկագոյում նրանք սովորել են Չիկագոյի համալսարանի հիմնական դպրոցում։
2015 թվականի մայիսին քենիացի փաստաբան Ֆելիքս Կիպրոնոն (Felix Kiprono) հայտնել է Մալիի հետ ամուսնանալու մտադրության մասին։ Որպես հարսնացուի գին նա առաջարկել է 70 ոչխար, 50 կով և 30 այծ։
Մերիան Շիլդս Ռոբինսոն (անգլ.՝ Marian Shields Robinson, ավելի հայտնի է Մերիան Շիլդս անվամբ, 1937 թվականի հուլիս), Բարաք Օբամայի զոքանչը, Միշել Օբամայի մայրը։ Այրի է, ամուսինը՝ Ֆրեյզեն Ռոբինզոնը (անգլ.՝ Fraser Robinson III), որի հետ նա ամուսնացել է 1960 թվականին, մահացել է 1991 թվականին։


== Բարաք Օբամայի ծնողներ ==
Հայրը՝ Բարաք Խուսեյն Օբամա ավագ (1936—1982)
Մայրը՝ Էն Ջանհեմ (1942 թվականի նոյեմբերի 29 - 1995 թվականի նոյեմբերի 7)


== Ծանոթագրություններ ==
Կարամախի

Կարամախի (ռուս.՝ Карамахи), գյուղ Ռուսաստանի Դաղստան հանրապետության Բույնակսկի շրջանի կազմում։
Բնակչությունը 2002 թվականին գրանցված տվյալներով կազմում էր 4537 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուոլթ Դիսնեյի լիամետրաժ անիմացիոն ֆիլմերի ցանկ

Տվյալ ցուցակն ընդգրկում է The Walt Disney Companyի կամ նրա նախորդ Walt Disney Productionsի ստեղծած կամ ցուցադրած լիամետրաժ անիմացիոն ֆիլմերը։


== Walt Disney Animation Studios ==

Ստորև բերվում են այն մուլտֆիլմների ցուցակը, որոնք ստեղծել է Walt Disney Productionsը մինչև 1986 թվականը, կամ Walt Disney Animation Studiosը (որը նախկինում հայտնի էր որպես Walt Disney Feature Animation), 1986 թվականից հետո։
Գովազդային նպատակներով Ուոլթ Դիսնեյ ընկերությունն 1980 թվականի վերջում սկսեց համարակալել մուլտֆիլմները։ Այդ մեթոդի օգնությամբ նրան կարողանում էին հայտարարել, որ հաջորդ մուլտը դա «Դիսնեյի N-րդ անիմացիոն լիամետրաժ ֆիլմն է»։ Մինչ օրս համարակալման մեթոդը պահպանվում է։


== Խաղարկային և փաստագրական ֆիլմեր ==
Ստորև թվարկված են Դիսնեյի խաղարկային և փաստագրական ֆիլմերը, որոնք իրենց մեջ ներառում են անիմացիա։


== DisneyToon Studios ==

Սա DisneyToon Studiosի ֆիլմերի ամբողջական ցուցակն է։


== Տիկնիկային ֆիլմեր ==
Հետևյալ ֆիլմերը ստեղծել են Հենրի Սելիկը և Թիմ Բարթոնը։


== ImageMovers Digital ==

Հետևյալ ֆիլմերն ստեղծել է ImageMovers Digitalը՝ Դիսնեյին միանալուց հետո։ Սակայն Դիսնեյը այս ֆիլմերի համար սեփականության իրավունք չունի։


== Pixar Animation Studios ==


== Դիսնեյի հրատարակած այլ անիմացիոն ֆիլմեր ==
Սա այն ֆիլմերի ցանկն է, որոնք տարածվել են միայն Դիսնեյի կողմից։


=== Studio Ghibli ===


=== Այլ ֆիլմեր ===
Ցանկն ամբողջական չէ։


== Ծանոթագրություններ ==